หุ้นเช้าปิดบวก 3.62 จุด
ดัชนีหุ้นภาคเช้าปิดที่ 924.72 จุด เพิ่มขึ้น 3.62 จุด หรือ 0.39 % แตะระดับสูงสุด 927.54 จุด และระดับต่ำสุดที่ 920.02 จุด มูลค่าการซื้อขาย 13,198 ล้านบาท
16 ก.ย. 2553

ดัชนีหุ้นภาคเช้าปิดที่ 924.72 จุด เพิ่มขึ้น 3.62 จุด หรือ 0.39 % แตะระดับสูงสุด 927.54 จุด และระดับต่ำสุดที่ 920.02 จุด มูลค่าการซื้อขาย 13,198 ล้านบาท 
นายเกียรติก้อง เดโช นักกลยุทธ์การลงทุน บล.ซีไอเอ็มบี(ประเทศไทย) เปิดเผยว่า ตลาดหุ้นไทยเช้านี้ดีดกลับขึ้นมา หลังผู้ว่าแบงก์ชาติออกมาปฏิเสธข่าวการเปลี่ยนแปลงมาตรการดูแลเงินบาท แต่นักลงทุนก็ยังไม่กล้าจะเข้าลงทุน จึงทำให้ดัชนีแกว่งตัวแคบ 
อย่างไรก็ดี ถือว่าตลาดหุ้นซึมซับข่าวร้ายไปพอควรแล้ว และวันนี้หุ้นขนาดใหญ่ก็อยู่ในทิศทางของการพักตัว
แต่มีหุ้นในกลุ่มอสังหาริมทรัพย์ที่เป็นตัวเด่นในเช้านี้ โดยปรับตัวขึ้นกันทั่วหน้า ซึ่งแรงซื้อที่เข้ามาก็เป็นการมองถึงปัจจัยพื้นฐานในปี 2553-2554 น่าจะปรับตัวดีขึ้นจากโครงการต่าง ๆ อีกทั้งจากการที่ค่าเงินบาทแข็งค่าในรอบนี้ กลุ่มอสังหาฯไม่ได้รับผลกระทบเท่าไรเมื่อเทียบกับกลุ่มอื่น รวมทั้งยังมีการเล่นข่าวการประมูลโครงการรถไฟฟ้าที่จะมีขึ้นในวันที่ 20 ก.ย.นี้ ด้วย ซึ่งหุ้น LH มีแรงซื้อเข้ามามาก เนื่องจาก LH มีที่ดินมากในพื้นที่ที่รถไฟฟ้าจะไป
สำหรับตลาดหุ้นอื่นในภูมิภาคเอเชียเช้านี้ส่วนใหญ่จะอยู่ในแดนลบ เนื่องจากปัจจัยจากต่างประเทศเวลานี้ไม่ได้มีอะไรเป็นพิเศษ
แนวโน้มการลงทุนในช่วงบ่ายนี้ มองว่า ตลาดหุ้นยังสามารถแกว่งตัวในแดนบวกได้อยู่ แต่เป็นช่วงที่หุ้นขนาดกลางและเล็กกลับมาสนใจอีกครั้ง  เนื่องจากราคาหุ้นขนาดใหญ่ได้ปรับตัวขึ้นไปค่อนข้างมากแล้ว  โดยให้กรอบการแกว่งไว้ที่ 923-927,928 จุด
หลักทรัพย์ที่มีมูลค่าการซื้อขายสูงสุด 5  อันดับคือ
LH   มูลค่าการซื้อขาย 1,238 ล้านบาท ปิดที่ 6.95 บาท เพิ่มขึ้น 0.40 บาท (+6.11%) 
SCB   มูลค่าการซื้อขาย 594 ล้านบาท ปิดที่ 91.75 บาท ลดลง 0.75 บาท (-0.81%) 
PTT   มูลค่าการซื้อขาย 575 ล้านบาท ปิดที่ 283.00 บาท เพิ่มขึ้น 2.00 บาท (+0.71%)  
BANPU  มูลค่าการซื้อขาย 521 ล้านบาท ปิดที่ 644.00 บาท เพิ่มขึ้น 2.00 บาท (+0.31%)  
PTTCH  มูลค่าการซื้อขาย 394 ล้านบาท ปิดที่ 118.00 บาท ลดลง 0.50 บาท (-0.42%)